Словения Ұлттық футбол құрамасы

Словения Ұлттық футбол құрамасы — халықаралық футбол жарыстарында Словенияның намысын қорғайтын ұлттық құрама. Басқарушы орган — Словения Футбол одағы. Тарихы Югославия тараған 1991 жылдан бастау алады. 1992 жылдан бастап ФИФА мен УЕФА мүшесі.

 Тарихы 
Алғашқы Халықаралық ірі турнирге 2000 жылы қатысты. Нидерланд және Бельгияда өткен бәсекеде Испания, Югославия, Норвегия құрамаларымен бір топқа түсті. Әуелі өздерінің бұрынғы отандастары Югославияны 3:0 есебімен ұтып тұрып, алты минутта үш доп жіберіп алды. Әсіресе Златко Захович көзге түсті. Златко Захович екінші турда испандарға да гол соқты, бірақ Словения ұтылып қалды — 1:2. Үшінші турда Норвегиямен 0:0 есебімен тең ойнады да, 1/4 финалға шыға алмады.

Арада екі жыл өткен соң Корея мен Жапонияда өткен әлем чемпионатына қатысып, тағы да испандармен бір топқа түсті. Олардан да, одан басқа екі қарсылас — ОАР мен Парагвайдан да ұтылып, бір ұпай да жинай алмастан елдеріне қайтты.

2010 жылғы ОАР-да өткен әлем чемпионатында Алжир, Англия, АҚШ құрамаларымен бір топта ойнады. Әуелі Алжирді 1:0 есебімен ұтып, келесі ойында АҚШ-пен ойнады. 2:0 есебімен ұтып тұрып, екі доп өткізіп алды. Үшінші турда Англиядан кіші есеппен ұтылды да, 1/8 финалға өте алмады.

Құрама 2018 жылғы әлем чемпионатына жолдама ала алмаған соң, құраманың бас бапкері боп Томаш Кавчич сайланды.

 Көп ойын өткізгендер 

<font color="white">Ойын саны<font color="white">Футболшы100 Боштьян Цесар *88 Вальтер Бирса *87 Боян Йокич *81Самир Ханданович80 Златко Захович80 Миливое Новакович77Бречко Мишо74Миленко Ачимович74 Алеш Чех71 Андраж Кирм71 Джони Новак
 Дереккөздер 

 Сілтемелер 
  Словения Футбол одағы 
 FIFA team profile
 UEFA team profile

Санат:Словения Ұлттық футбол құрамасы